cyanic-selkie/wikianc huggingface dataset:
Harolds Pinters
Harolds Pinters piedzima Londonā, Harknejas kvartālā. Abi Pintera vecāki bija ebreji. Otrā pasaules kara sākumā Pinters tika evakuēts no Londonas. Pirmo lugu "Istaba" (The Room) viņš uzrakstīja 1957. gadā, bet starp slavenākajiem viņa darbiem ir "Dzimšanas dienas svinības" (The Birthday Party, 1957) un "Sargs" (The Caretaker, 1959). Arī Latvijas teātros ir uzvestas vairākas Pintera lugas, piemēram, "Sargs", "Mēmais viesmīlis" (The Dumb Waiter) un "Nodevība" (Betrayal). 2004. gadā Pinters paziņoja, ka pārtrauc lugu rakstīšanu un pievērsās politiskajai žurnālistikai.
Sahāras Arābu Demokrātiskā Republika
Sahāras Arābu Demokrātiskā Republika (SADR,, ) ir daļēji atzīta valsts, kura pretendē uz Spānijas bijušās kolonijas Rietumsahāras teritorijas kontroli. Rietumsahāra ziemeļaustrumos robežojas ar Maroku, austrumos — ar Alžīriju, dienvidos — ar Mauritāniju, bet rietumos to apskalo Atlantijas okeāns. Šobrīd SADR kontrolē tikai 20% no Rietumsahāras teritorijas, bet 80% kontrolē Maroka un uzskata šo teritoriju par savām "Dienvidu provincēm".
Ainsi soit je...
Ainsi soit je... ir otrais Milēnas Fārmeres albums, kas iznāca 1988. gada aprīlī.
Šis albums kļuva par pirmo franču "dimanta" albumu (kopiju tirāža virs miljona), ko ierakstījusi sieviete. Pateicoties šim albumam Milēna Fārmere ieguva popularitāti ne tikai Francijā, bet arī ārpus tās. Par šo albumu mūziķe saņēma Victoires de la musique balvu kā gada dziedātāja.
Modlinas cietoksnis
Modlinas cietoksnis ir viens no lielākajiem 19. gadsimta cietokšņiem Polijā. Tas atrodas Narevas un Vislas upju satekā, netālu no Modlinas ciema, kas atrodas 50 km attālumā no Varšavas. 1813. gadā tas tika pārsaukts par Novogeorgijevskas cietoksni.
Vēsture
Šis reģions, kuru šķērso vairākas upes un to satekas, bija stratēģiski nozīmīgs vairāku gadsimtu garumā. Pirmās fortifikācijas šeit parādījās ap 1656. gadu, kad zviedri šeit iekārtoja sev nocietinātu nometni, kas kalpoja gan kā punkts karagājienos, gan kā noliktavas karaspēka apgādei. 1660. gadā, kad zviedri zaudēja vairākās kaujās, šeit izveidotais forts tika demobilizēts un nākamie nocietinājumi šajā vietā parādījās tikai pēc 150 gadiem.
Pēc Polijas dalīšanas reģions tika iekļauts Krievijas impērijas teritorijās. Neilgi pēc tam tika izstrādāts celtniecības plāns priekš liela un spēcīga cietokšņa šajā rajonā, tomēr tas netika īstenots dzīvē, jo 1806. gadā reģions nokļuva Napoleona rokās, kurš to uzticēja saviem poļu sabiedrotajiem. Franču inženieru vadībā 1807. gadā uzsāka nocietinājumu būvi, kuri bija paredzēti arī kā viens no lieliem resursu punktiem karos pret austrumiem. 1809. gadā pirmie kazemāti un sienas bija gatavas. Kopumā franču laikā tika izveidota cietokšņu sistēma, kurā bija vairāki bastioni un forti. 1810. gadā vadošais franču inženieris tika aizstāts, jo bija notikušās vairākas izmaiņas Napoleona plānos. Turpmāk darbos tika iesaistīti pat 20 000 strādnieku, tomēr franču iecerētais cietoksnis tā arī netika pabeigts. 1813. gada 5. februārī 36 000 krievu karavīri pienāca pie cietokšņa un aplenca to. Poļu karavīri to aizstāvēja līdz cietokšņa kapitulācijai 1813. gada decembrī.
Pēc tam, kad krievu karaspēks ieņēma cietoksni, tas tika nosaukts par Novogeorgijevskas cietoksni. Kopā ar citiem tuvākajiem cietokšņiem tas veidoja četrstūri. 1909. gadā tika uzsākta cietokšņa sistēmas izbūve ap galveno citadeli. Forti tika izbūvēti 8 km attālumā no citadeles, lai to pasargātu no artilērijas. Kopumā fortu sistēma izmaksāja 8 000 000 rubļu, tomēr nomainoties kara ministriem visa nocietinājumu līnija netika pabeigta.
Cietoksnis tika uzskatīts par vienu no krievu varas simboliem Polijā. 1915. gada vasarā tā aizstāvēšanā piedalījās 2. Sibīrijas strēlnieku divīzija, 63. un 58. kājnieku divīzijas. Tomēr augusta sākumā cietoksni ieņēma Vācijas karaspēks, iegūstot 1 600 artilērijas lielgabalu un apmēram miljonu artilērijas lādiņu.
Pēc Pirmā pasaules kara Modlina kļuva par atjaunotās Polijas valsts daļu. Cietoksnis tika modernizēts ar vairākiem moderniem bunkuriem, prettanku un pretgaisa aprīkojumu. Tā uzdevums bija piesegt Varšavu no uzbrukuma ziemeļos. Šeit bija izvietotas vairākas barakas un militārās apmācības iestādes. Otrā pasaules kara laikā šeit norisinājās kauja par Modlinu. Cietoksnis kapitulēja 1939. gada 29. septembrī.
Kevins Rads
1998. gadā K. Rads tika ievēlēts parlamentā un 2001. gadā tika izvirzīts leiboristu partijas vadības galvgalī. Pēc pieciem gadiem viņš kļuva par partijas līderi un opozīcijas līderi. Leiboristi uzvarēja 2007. gada novembrī notikušajās federālajās vēlēšanās ar iegūtajām 83 deputātu vietām (par 23 vietām vairāk nekā iepriekšējās vēlēšanās). Kļūdams par Austrālijas premjerministru, viņš kļuva par Austrālijas pārstāvi G20. Viņš premjerministra darbu sāka ar Kioto protokola parakstīšanu. Būdams premjerministra amatā, Rads bija vienīgais Rietumu pasaules valsts vadītājs, kurš brīvi pārvalda ķīniešu valodu.
Leiboristu partija ilgu laiku pēc K. Rada kļūšanas par premjerministru izbaudīja lielu popularitāti vēlēšanu aptaujās, kas notika starp 2007. un 2010. gada vēlēšanām. Viņu premjerministra amatā nomainīja Džūlija Gilarde. No līdz  viņš bija Austrālijas ārlietu ministrs. 2013. gadā no 27. jūnija līdz 18. septembrim atkārtoti bija Austrālijas premjerministrs.
Čiekurkalns (nozīmju atdalīšana)
Čiekurkalns var būt:
Latvijas Spices nr. 1 dziesmas 2006. gadā
Šis ir Latvijas Spices nr. 1 dziesmu saraksts 2006. gadā.
L'Autre...
L'Autre... ir franču dziedātājas Milēnas Fārmeres trešais studijas albums, kas tika izdots. Albumā ir iekļauts dziedātājas lielākais hits Désenchantée. Albums galvenokārt saņēma pozitīvus kritiķu vērtējumus un guva labus komerciālos panākumus (Francijas topa 1. vieta 19 nedēļas). Tas ir viens no visu laiku pārdotākajiem albumiem Francijā.
ETraxis
eTraxis ir bezmaksas ierakstu vadības tīmekļa sistēma, kas tiek izplatīta pēc GPL v2 licences. Vispopulārākais sistēmas lietojums ir kļūdu jeb defektu kontrole. eTraxis lietotājs var izveidot jebkādu kontrolējamo elementu dzīves ciklu, tādējādi sistēma var tikt izmantota jebkādu datu pārvaldīšanai un novērošanai.
Barbarisms
Barbarismi (no grc (varvarismós)) ir nestandarta, valodas sistēmai neatbilstoši vārdi, kas bieži vien ir leksiski aizguvumi no kādas svešvalodas, kam aizguvējvalodā ir literārs sinonīms.
Barbarismi latviešu valodā
Latviešu valodā par barbarismiem visbiežāk uzskata literārajā valodā nevēlamus aizguvumus. Piemēram: deķis (sega), zapte (ievārījums), apbižot (apcelt), davaj (aiziet), pufaika (jaka), maika (krekls bez pogām un apkakles), kurtka (jaka), čats (tērzētava), šovs (priekšnesums, izrāde), ok (labi), truba (caurule), knapi (tikko), ķisens (spilvens), bode (veikals) utml. Tie ir viena no žargonu parastajām sastāvdaļām.
Barbarismi latviešu valodā tiek ieskaitīti pie stilistiski izmantojamajiem valodas līdzekļiem kā sarunvalodā izmantojami vārdi. Lielākā daļa barbarismu latviešu valodā ir ienākuši no vācu un krievu valodas; ir arī citu valodu cilmes barbarismi, ko izmanto žargonā, piemēram vecie anglicismi: čoks, čoms, džeks, džonis, štīme, drope, trobelis u.c. Šis process turpinās — valodā ienāk jauni barbarismi, piemēram, tīnis `pusaudzis`, fans `līdzjutējs, cienītājs, pielūdzējs`.
Leksiski kalki
Nereti laika gaitā tos aizstāj latviešu valodā radušies latviski sinonīmi, kas minētos barbarismus aizstājuši: bilde, bleķis, brūte, dancotājs, deķis, klapatas, kreņķi, pindzele, vinnēt, ziķeris u.c. šādi veidoti sinonīmi tiek saukti par leksiskiem kalkiem. Jebkurš no minētajiem un protams vēl daudzi citi var tikt izmantoti sarunvalodā. Tomēr barbarismi, piemēram, taimauts, mačs u.c. kādi tiek lietoti sporta terminoloģijā, sarunvalodā ir nevēlami.
Barbarismi ar mainītu nozīmi
Daži no barbarismiem ar laiku ieguvuši īpašu sarunvalodas nozīmi, kas atšķiras no sākotnējās, piemēram, brūte `līgava`, tagad tiek lietots ar nozīmi `mīļākā, nenopietna draudzene` (LVV, 143,2.nozīme).
Latviski atvasinājumi
Tiek lietoti arī latviski atvasinājumi no barbarismiem: izblamēties, nesmukums, paknaps, piepasēt, piestiķēt, sapumpēt u.c. Tiem ir tādas pašas funkcijas un izmantojuma iespēja kā neatvasinātiem barbarismiem.
Azerbaidžānas Futbola federācija
Azerbaidžānas Futbola Federācija ir galvenā par futbolu atbildīgā organizācija Azerbaidžānā. Federācija organizē nacionālo futbola čempionātu, Azerbaidžānas Superlīgu, kā arī atbild par Azerbaidžānas futbola izlasi. Tās galvenā mītne atrodas Baku.
Olimpisko spēļu rīkotājpilsētas izvēles balsojums
Šajā lapā ir uzskaitīti visu Olimpisko spēļu rīkotājpilsētas izvēles balsojumi.
1896-1932
Balsojums netika publicēts
1978. gada Tour de France
1978. gada Tour de France bija 65. Tour de France daudzdienu velobrauciens, kas notika no 1978. gada 29. jūnija līdz 23. jūlijam. Dalībniekiem bija jāveic 3913 km 22 posmu laikā un to viņi paveica ar vidējo ātrumu 36,084 km/h. Šajā gadā velobraucienā pirmo reizi savā karjerā uzvarēja Bernārs Ino. Viņš vadību kopvērtējumā ieguva tikai trīs posmus pirms velobrauciena beigām.
Atlass
Atlass var būt:
Olimpisko spēļu rīkotājpilsētas izvēles balsojums
1948 Londona
Balsojums netika publicēts.
1924-40
Balsojums netika publicēts.
1948 Sanktmorica
Balsojums netika publicēts.
The Day the World Went Away
"The Day the World Went Away" ir industriālā roka projekta Nine Inch Nails dziesma, izdota 1999. gadā kā pirmais singls no grupas tajā brīdī vēl neiznākušā albuma The Fragile. Singls (zināms arī kā Halo 13) ir trīspadsmitais oficiālais Nine Inch Nails izdevums.
CD singls
Nothing Records / Interscope Records INTDS-97026
12" singls
Nothing Records / Interscope Records INT12-97026
Anamorphosée
Anamorphosée ir franču dziedātājas Milēnas Fārmeres ceturtais studijas albums, kas tika izdots. Neskatoties uz kritiķu neviennozīmīgio vērtējumu, albums guva lielus komerciālos panākumus. Francijas albumu topā tas sasniedza 1. vietu un pašā topā noturējās gandrīz divus gadus. Oficiāli disks tik pārdots apmēram 1 400 000 kopijās. Atšķirībā no iepriekšējā albuma šajā albumā vairākas dziesmas ir ar roka noskaņu.
Azerbaidžānas futbola izlase
Azerbaidžānas futbola izlase ir nacionālā futbola komanda, kas pārstāv Azerbaidžānas valsti starptautiskās futbola sacensībās. Azerbaidžānas futbola izlasi pārvalda Azerbaidžānas Futbola Federācija. Savu pirmo spēli pēc PSRS sabrukšanas Azerbaidžānas izlase aizvadīja 1992. gada 17. septembrī pret Gruziju.
Sastāvs
Šāds sastāvs tika izsaukts uz 2022. gada FIFA Pasaules kausa kvalifikācijas spēlēm pret Luksemburgu (01.09.2021), Īriju (04.09.2021) un Portugāli (07.09.2021).
Cena (ekonomika)
Cena ekonomikā ir preces, pakalpojuma vai aktīva vērtības izteiksme naudas vienībā. Cena izsaka vērtības attiecību starp dažādām precēm vai pakalpojumiem.
Raksturojums
Ja nebūtu naudas kā maksāšanas līdzekļa, tad pastāvētu maiņas tirdzniecība, jeb barters, kā tas arī bijis pirmatnējās sabiedrības ar zemu ekonomikas attīstības pakāpi. Piemēram, no vērtības viedokļa var pieņemt, ka viens uzvalks ir trīs apavu pāru vērts, jeb 1 uzvalks = 3 apavu pāri. Attīstoties saimniecībai, produktu un pakalpojumu klāsts kļuva arvien plašāks, līdz ar to paplašinājās arī tirdzniecība un radās nepieciešamība salīdzināt daudz dažādu preču un pakalpojumu vērtības. Tas bija iespējams tikai ieviešot vispārēju, vienotu vērtību ekvivalentu. Par šādu ekvivalentu kļuva nauda, izsakot dažādu preču un pakalpojumu vērtību ar cenu palīdzību. Piemēram, ja pieņem, ka viena apavu pāra vērtība, jeb cena, ja tā ir izteikta naudas izteiksmē, ir 50 lati, tad viena uzvalka vērtība (cena) būs 50x3=150 latu.
Kā raksta ar Nobela prēmiju apbalvotie ekonomisti Miltons Frīdmens, Pols Semjuelsons un citi, mikroekonomikas teorijā cena ieņem centrālo vietu. Ar to saistīta izpratne par tirgus būtību, pieprasījumu un piedāvājumu, tirgus līdzsvaru, pirkšanas un pārdošanas procesiem un naudas un preču apgrozību.
Cenas veidošana
Jebkura produkta vai pakalpojuma cenas veidošanā parasti ir pieci posmi:
1. Mērķu un uzdevumu noteikšanas posms. Atkarībā no tirgus situācijas, uzņēmumi saskaras ar vienu no situācijām:
2. Vispārējās cenu veidošanas politikas izstrāde. Produkta cenu jau sākotnēji nosaka atbilstoši tā plānotajam tirgus segmentam – zemu, vidēju, vai augstu. Sekojot tirgus situācijai to var koriģēt, vai nu mainot tā ilgtermiņa cenu un tirgus segmentu, vai piedāvājot dažādas īstermiņa atlaides.
3. Cenu stratēģijas izstrāde. Uzņēmumam jāsaprot, vai plānotā cena nodrošinās peļņu? Vai cenas celšana nākotnē samazinās preces pārdošanas apjomus? Kāda būs konkurentu rīcība, uzņēmumam samazinot vai palielinot cenas? Attiecīgi, izmanto vienu no cenu noteikšanas stratēģijām: 4. Cenu stratēģijas īstenošana. Noteikto preces cenu ieviešana tirgū.
5. Cenu pielāgošana. Notiek pēc tam, kad redzami preču pārdošanas dati. Neplānoti liela pieprasījuma gadījumā preces cenu var pacelt. Zema pieprasījuma gadījumā cenu var pazemināt, vai piedāvāt dažādas īstermiņa atlaižu cenas. Izmaiņas cenā var notikt arī ar pārdošanu nesaistītu iemeslu dēļ – pieaugot ražošanas, piegādes vai muitas izmaksām, mainoties valstī noteiktajiem nodokļiem, ceļoties vai krītoties inflācija.
UCI šosejas riteņbraukšanas Pasaules kauss
UCI šosejas riteņbraukšanas Pasaules kauss bija šosejas riteņbraukšanas sacensības sezonas garumā, kuras sastāvēja no desmit viendienas sacensībām. Pirmās sacensības notika 1989. gadā un aizvietoja Super Prestige Pernod International seriālu. Pirmajos trijos gados sacensības sponsorēja Francijas minerālūdens izplatīšanas kompānija Perrier. Sacensību kopvērtējumā tika noteikts uzvarētājs individuāli un komandu vērtējumā.
Lielāko uzvaru skaitu izcīnīja Paolo Betīni, kurš uzvarēja trīs reizes pēc kārtas 2002., 2003., un pēdējā sacensību sezonā 2004. gadā. Trīs braucēji kopvērtējumā uzvarējuši divreiz: Mauricio Fondrīsts (1991. un 1993. gadā), Johans Musēvs (1995. un 1996. gadā) un Mikēle Bartoli (1997. un 1998. gadā).
Sacensības notika paralēli UCI šosejas riteņbraukšanas Pasaules rangam, kurā tika iekļautas visas UCI apstiprinātās sacensības. Tos abus 2004. gada sezonas beigās aizvietoja UCI ProTour un UCI Continental Circuits sacensību seriāli.
Industriālā mūzika
Industriālā mūzika ir eksperimentāls ar elektronisko mūziku saistīts mūzikas žanrs, kas radies 1970. gadu vidū. Par industriālās mūzikas aizsākumu parasti uzskata ierakstu kompānijas Industrial Records nodibināšanas laiku un grupas Throbbing Gristle izveidošanos.
Viens no industriālās mūzikas sākotnējiem mērķiem bija veidot antimūziku — protesta formu pret tajā laikā pieaugošo mūzikas komercialitāti, tādējādi laužot daudzas mūzikas pamatpazīmes. Sākotnējā industriālā mūzika bija avangarda mūzika, kurā tika izmantots liels daudzums tam laikam netradicionālu mūzikas instrumentu un skaņojumu, izmantojot tā laika elektroniskās mūzikas tehnoloģijas. Tematiski industriālā mūzika daļēji ietekmējās no tā laika pankroka radikālajām sociālpolitiskajām idejām un izteiksmes veida paņēmieniem, pievēršoties daudziem transgresīviem un provokatīviem tabu tematiem un veidojot šokējošas performances.
Vēlāk 1980. gados industriālā mūzika mainījās: attīstījās vairāki apakšžanri un industriālā mūzika apvienojās ar dažādiem citiem mūzikas žanriem, radot, piemēram, industriālo deju mūziku, industriālo roku, neofolku un citus mūzikas žanrus (postindustriālā mūzika), lielākoties arī gandrīz pilnīgi zaudējot sākotnējo industriālās mūzikas skanējumu un koncepciju.
Decembris
Decembris (la) pēc Gregora kalendāra ir gada divpadsmitais mēnesis. Decembrī ir 31 diena. Decembris ir ziemas pirmais un gada pēdējais mēnesis. Decembrī ir ziemas saulgrieži, kad diena ir visīsākā un nakts visgarākā.
Vārds decembris nāk no latīņu valodas vārda decem (desmit), jo līdz pat 8. gadsimtam p.m.ē. decembris romiešu kalendārā bija desmitais mēnesis. Latviešu mēneša senais nosaukums ir vilku mēnesis, savukārt lietuviešu senie nosaukumi ir sausis vai Kalėdų mėnuo, bet mūsdienās — gruodis.
Astroloģijā, decembris sākas, kad Saule ieiet Strēlnieka zvaigznājā, un beidzas, kad tā ieiet Mežāža zvaigznājā.
Decembra vārda dienas Latvijā
Latviešu vārda dienu kalendārā decembrī pa dienām apkopoti šādi biežāk Latvijā lietotie cilvēku vārdi:
Nīderlandes Karaliste
Nīderlandes Karaliste ir suverēna valsts un konstitucionālā monarhija ar teritorijām Rietumeiropā un Karību reģionā. Nīderlandes Karaliste sastāv no četrām daļām — Arubas, Kirasao, Nīderlandes un Sintmārtenas. Karalistes pakļautībā atrodas arī vairākas bijušās kolonijas Mazajās Antiļu salās: Bonaire, Saba un Sintēstatiusa.
Herkona relejs
Herkona relejs ir elektromagnētiskais relejs, kas sastāv no elektromagnēta un viena vai vairākiem herkoniem. Herkons atrodas elektromagnēta spoles iekšienē.
Salīdzinot ar enkura elektromagnētiskajiem relejiem, herkona relejiem ir daudz lielāka ātrdarbība, dilumizturība, drošums, tie nav jāregulē. Tos izmanto arī, ja nepieciešams pārslēgt ļoti zemus signālus. Inertā atmosfēra herkonā nodrošina, ka nenotiek kontakta oksidācija, līdz ar to nepalielinās kontakta pretestība.
Aija Jurjāne
Aija Jurjāne (dzimusi Aija Putniņa Rīgā) ir latviešu basketboliste, spēlē spēka uzbrucējas pozīcijā. Pārstāv Turcijas klubu Stambulas "Galatasaray".
Latvijas nacionālās izlases sastāvā debitējusi. Kopā ar Latvijas sieviešu izlasi ir izcīnījusi 7. vietu 2009. gada Eiropas čempionātā Latvijā, 8. vietu 2011. gada Eiropas čempionātā Polijā un dalītu 9.—12. vietu 2008. gada Pekinas olimpiskajās spēlēs.
Laika relejs
Laika relejs ir relejs, kas pārslēdz kontaktus pēc noteikta, iepriekš iestādīta laika sprīža (aiztures laika) kopš vadības signāla saņemšanas.
Laika relejs ir taimera paveids.
Laika relejam ir trīs funkcionālas daļas:
Aija Jurjāne
Karjera
Pēc veiksmīga starta 2009. gada Eiropas čempionātā viņa parakstīja līgumu ar Francijas LFB klubu Mondevilles USO, ar ko cīnījās FIBA Eiropas kausā, kur nokļuva līdz ceturtdaļfināla stadijai. Francijas čempionātā komanda sasniedza pusfināla stadiju. 2010. gadā A. Putiņa parakstīja līgumu ar citu LFB klubu Arras.
Laika relejs
Galvenais laika releju raksturlielums ir aiztures laiks (no dažām ms līdz dažām stundām); to var regulēt, ietekmējot maiņas ātrumu fizikālajam lielumam, kas iedarbojas uz laika aiztures elementu no vadības signāla saņemšanas brīža līdz iedarbības sliekšņa sasniegšanai.
Aija Jurjāne
Karjera
2011. gada jūlijā A. Putiņa noslēdza līgumu ar Lietuvas klubu Kauņas "VICI Aistes". Tā sastāvā uzvarēja 2011.—2012. gada Baltijas līgas čempionātā, kā arī Lietuvas čempionātā un Lietuvas kausa izcīņā. 2012. gada septembrī Putniņa pārgāja uz Spānijas klubu Pamplonas "UNB Obenasa". Tā sastāvā sasniedza Spānijas līgas ceturtdaļfinālu. Pēc sezonas pārgāja uz Itālijas klubu Umbertides "Acqua & Sapone".
Laika relejs
Laika relejus lieto dažādās automātiskās vadības un aizsardzības iekārtās.
Aija Jurjāne
Komandas
..
Februāris
Februāris (la, no la — tīrīt, par godu seno romiešu attīrīšanās rituālam Februa) ir gada otrais mēnesis. Februāris ir gada īsākais mēnesis, un parasti tajā ir 28 dienas, bet garajā gadā 29 dienas. Februāris ir ziemas pēdējais mēnesis.
Nosaukums
Latīņu nosaukums saistīts ar Luperkālijām, kas norisinājās senajā Romā katru gadu 15. februārī. Latviešu mēneša senais nosaukums ir sveču mēnesis, savukārt lietuviešu senie nosaukumi ir ragutis vai kovinis mėnuo, bet mūsdienās — vasaris.
Februāra vārda dienas Latvijā
Latviešu vārda dienu kalendārā februārī pa dienām apkopoti šādi biežāk Latvijā lietotie cilvēku vārdi:
Harijs Mellups
Harijs Mellups (dzimis, miris ) bija latviešu hokejists, vārtsargs, kā arī futbolists. Mellups stāvēja vārtos pirmajā PSRS hokeja izlases spēlē. Mellups gāja bojā lidmašīnas avārijā, būdams 22 gadus vecs.
Biogrāfija
Mellups dzīvoja Rīgā Sarkandaugavā, kur viņš spēlēja futbolu un ziemā hokeju uz aizsalušas upes. Viņa pirmais futbola klubs bija Aldaris, kurā Mellups spēlēja kā kreisās puses uzbrucējs. Mellups spēlēja arī basketbolu, bija hokeja vārtsargs un bokseris. 18 gadu vecumā Mellups tika izvirzīts Latvijas izlasei. 1945. gadā viņš bija savas svara klases Rīgas čempions.
Tomēr 1945. gadā Mellups izlēma turpināt karjeru tikai divos sporta veidos - hokejā un futbolā.
Hokejista karjera
No 1945. līdz 1949. gadam četras sezonas aizvadīja PSRS hokeja līgas klubā Rīgas "Dinamo". 1946. gadā Rīgas "Dinamo" sastāvā viņš uzvarēja arī Latvijas hokeja čempionāta, kā Dinamo vārtusargs sezonā viņš ielaida tikai 3 ripas. No 1947. līdz pat 1950. kā līgas labākais vārtsargs katru gadu tika iekļauts līgas visu zvaigžņu maiņā.
1948. gadā, kad PSRS debitēja starptautiskajā hokejā, ar 6:3 uzvarot Čehoslovākiju, Mellups stāvēja PSRS hokeja izlases vārtos.
Futbolista karjera
1945. gadā ar FK Dinamo Rīga Mellups uzvarēja Latvijas futbola čempionāta.
We're in This Together
"We're in This Together" (zināms arī kā Halo 15) ir Nine Inch Nails trīs disku singls 1999. gada dziesmai ar tādu pašu nosaukumu. Tas ir piecpadsmitais oficiālais Nine Inch Nails izdevums un otrais singls no albuma The Fragile.
Druckas kņazi
Vēsture
Pēc Polockas kņaza Vseslava Bračislaviča nāves viņa valstī izveidoja Druckas, Minskas un Vitebskas dalienu kņazistes. Par pirmo Druckas kņazu 1101. gadā iecēla kņaza Vseslava dēlu Rogvolodu, kristītajā vārdā - Borisu, kas 1127. gada pats kļuva par Polockas kņazu. Kijivas lielkņazs Mstislavs Vladimirovičs Lielais 1129. gadā anektēja Polockas zemes un aizsūtīja tās kņazu dzimtu trimdā. Pēc atgriešanās no trimdas 1139. gadā sākās Druckas kņazu cīņa par varu Polockā ar Vitebskas un Minskas kņaziem, kas turpinājās līdz pat 13. gadsimta vidum.
Ārējās saites
[http://litopys.narod.ru/dynasty/dyn.htm Войтович Л. КНЯЗІВСЬКІ ДИНАСТІЇ СХІДНОЇ ЄВРОПИ (кінець IX — початок XVI ст.): склад, суспільна і політична роль] (ukrainiski)
1977. gada Tour de France
1977. gada Tour de France bija 64. Tour de France daudzdienu velobrauciens, kas notika no 1977. gada 30. jūnija līdz 24. jūlijam. Dalībniekiem bija jāveic 4092 km 22 posmu laikā un to viņi paveica ar vidējo ātrumu 35,419 km/h. Šajā gadā velobraucienā otro reizi karjerā uzvarēja Bernārs Tevenē.
Pēdējo Tour de France velobraucienu šajā gadā veica pieckārtējais čempions Edijs Merkss, kurš sasniedza finišu sestajā pozīcijā. Savukārt Jops Zūtemelks nespēja piedalīties cīņā par uzvaru, jo saņēma 10 minūšu sodu par dopinga lietošanu.
Herkons
Herkons (no vārdiem hermetizācija un kontakts) ir elektromehāniska ierīce, ko veido feromagnētiskie kontakti, kas ievietoti hermētiskā stikla caurulītē ar vakuumu vai inertu gāzi. Tuvinot herkonam magnētu vai ieslēgtu elektromagnētu, kontakti saslēdzas. Herkonus izgatavo ar normāli noslēgtiem, normāli pārtrauktiem vai pārslēdzošiem kontaktiem.
Herkonus izmanto herkona relejos, sensoros, u.c.
Harijs Poters un Jauktasiņu Princis
"Harijs Poters un Jauktasiņu Princis" (en) ir sestā Dž. K. Roulingas grāmata grāmatu sērijā par Hariju Poteru, kurā galvenais varonis ir jaunais burvis Harijs Poters. Grāmata tika izdota. Pirmajās 24 stundās pēc grāmatas izdošanas tā tika pārdota deviņos miljonos eksemplāru. Latvijā grāmata pirmoreiz tika izdota 2006. gadā.
Tajā ir stāstīts par Potera 6. mācību gadu burvju skolā Cūkkārpā un Harija rokā nonāk grāmata, kuru ar piezīmēm ir aprakstījis kāds Jauktasiņu Princis. Vēstījuma gaitā Harijs uzzina par horkrustiem, kuros slēpjas Voldemorta spēks, bet spēcīgākais no burvjiem, kas varētu tos atrast un iznīcināt, iet bojā.
2007. gadā pēc grāmatas motīviem tika izveidota tāda paša nosaukuma filma.
Peters Podhradskis
Peters Podhradskis (dzimis 1979. gada 10. decembrī Bratislavā) ir bijušais slovāku hokejists, aizsargs, Slovākijas hokeja izlases dalībnieks. Karjeras lielāko daļu aizvadījis Eiropas vadošajās līgās, tostarp septiņas sezonas spēlējot Kontinentālajā hokeja līgā. Kļuvis par divkārtēju Slovākijas čempionu. Izlases sastāvā izcīnījis 2000. gada pasaules čempionāta sudraba medaļas.
Spēlētāja karjera
Savu profesionālā spēlētāja karjeru Podhradskis uzsāka 1998. gadā, kad spēlēja Slovākijas Ekstralīgas kluba Bratislavas "Slovan" rindās. Pēc tam, kad 2000. gada NHL draftā Pēteru izvēlējās Anahaimas "Mighty Ducks" vienība, Podhradskis pārcēlās uz Ziemeļameriku, nākamās trīs sezonas aizvadot Amerikas hokeja līgas kluba Sinsinati "Mighty Ducks" rindās, bet debiju NHL tā arī nepiedzīvojot. 2003. gada vasarā Peters atgriezās Eiropā, pievienojoties Čehijas Ekstralīgas klubam HC Pardubice. Čehijas Ekstralīgā Podhradskis aizvadīja vēl vairākas sezonas, līdz 2006. gada vasarā pievienojās Vācijas hokeja līgas klubam Frankfurtes "Lions".
2007.—08. sezonu Peters aizvadīja Krievijas Superlīgas kluba Novokuzņeckas "Metallurg" rindās, bet 2008.—09. sezonā bija viens no Ņižņijnovgorodas "Torpedo" vadošajiem aizsargiem, sezonu noslēdzot kā līgas otrs rezultatīvākais aizsargs. 2009.—10. sezonā Pēters spēlējas Astanas "Baris" rindās, bet 2010.—11. sezonā — Minskas "Dinamo" rindās. Podhradskis piedalījās arī 2011. gada Kontinentālās hokeja līgas Zvaigžņu spēlē.
2012. gada vasarā hokejists pievienojās Doneckas "Donbass" rindām. Divus gadus vēlāk, pēc tam, kad klubs atsauca dalību no līgas, Podhradskis pievienojās Toljati "Lada" rindām. 2015. gada septembrī pievienojās HK Nitra, kopā ar komandu otro reizi karjerā kļūstot par Slovākijas čempionu un pēc sezonas beigām noslēdzot karjeru.
1953.—1954. gada NBA sezona
1953.—1954. gada Nacionālās basketbola asociācijas sezona bija 8. NBA sezona. Šajā sezonā piedalījās 9 komandas (visas no ASV).
Par NBA čempioniem kļuva Mineapolisas "Lakers" spēlētāji, kas septiņu spēļu finālsērijā pieveica Sirakjūsas "Nationals" ar 4—3. Finālsērija ilga no līdz. Par sezonas rezultatīvāko spēlētāju kļuva Nīls Džonsons ("Warriors").
Ūrass Sārnivāra
Ūrass Sārnivāra (fi, dzimis, miris 1998. gadā) bija somu luterāņu mācītājs, profesors. Dzimis Somijas dienvidos luterāņu mācītāja ģimenē. Studējis Helsinku universitātes Teoloģijas fakultātē (1926. — 1930.), ordinēts (1930. g.) un kalpojis dažādās Somijas luteriskās baznīcas draudzēs. Līdztekus turpinājis studijas un saņēmis maģistra (1936. g.) un kandidāta (1939. g.) grādus. Papildinājis savas studijas arī ārpus Somijas, Anglijā un Amerikas Savienotajās Valstīs. 1939. gadā aicināts ieņemt Somu Teoloģijas semināra (Mičiganā, ASV) vadītāja posteni. Ieguvis doktora grādu (1945. gadā, Čikāgā) 1945. gadā atgriezies Somijā. Turpmākos dzīves gadus pildījis akadēmiskos amatus gan Somijā, gan ASV. Vairāku grāmatu un daudzu zinātnisku rakstu autors. 1990. gadu vidū vairākkārt viesojies Latvijā.
San Martín
San Martín var būt:
Sanmartina
Sanmartina (es) ir Argentīnas vissezonas polārstacija Antarktīdā. Izvietota uz Berija salas Margeritas līča austrumos pie Antarktīdas pussalas piekrastes. Izveidota 1951. gada 21. martā vietā, kur atradās viena no Britu Greiema Zemes ekspedīcijas bāzes nometnēm. Stacijas sākotnējais nosaukums bija Ģenerāļa Sanmartina armijas bāze (Base de Ejército General San Martín), kas 1990. gadā tika nomainīts uz tagadējo nosaukumu. Stacija nosaukta par godu vienam no Argentīnas neatkarības cīnītājiem ģenerālim Hosē de Sanmartinam. Bāzes dibinātājs bija viens no argentīniešu sistemātisko antarktisko pētījumu pamatlicējiem Ernans Puhato, kura mirstīgās atliekas ir apglabātas mauzolejā pie Sanmartinas stacijas.
Stacijas galvenās izpētes jomas ir ģeodēzija, seismoloģija, ģeoloģija un atmosfēras zinātnes. Stacijas apkaimē atrastas ievērojamas vara un citu metālu iegulas.
Milk
Milk (latviski: piens) var būt:
Krasnodaras novads
Krasnodaras novads (ru), neoficiāli arī Kubaņa (Кубань), ir viens no Krievijas Federācijas novadiem. Tas robežojas ar Rostovas apgabalu ziemeļaustrumos, Stavropoles novadu austrumos, Karačaju-Čerkesiju dienvidaustrumos, kā arī ar Gruzijas Abhāziju dienvidos un Melno un Azovas jūru rietumos un ziemeļrietumos. Krasnodaras novads arī pilnībā aptver Adigejas Republiku.
Vēsture
631. gadā Kubaņas upes labajā krastā izveidojās Senā Lielā Bulgārija ar Fanagoriju kā galvaspilsētu, tad on apmēram 650. līdz 965. gadam šeit pastāvēja Hazārijas kaganāts. 965. gadā to sagrāva Kijivas kagans Svjatoslavs Igorevičs, desmit gadus vēlāk hazāru zemēs iebruka pečeņegi. Pie Kerčas šauruma izveidojās slāvu Tmutarkaņas kņazistes, kuru 12. gadsimta sākumā sagrāva polovcieši un līdz 1204. gadam tā atradās Austrumromas imperatoru pakļautībā. No 1243. līdz 1438. gadam Kubaņas baseina teritorija bija Zelta Ordas pakļautībā.
Šajā laikā novada teritorijā dzīvoja adigu jeb čerkesu ciltis: Melnās jūras piekrastē šapsugi ( — Tuapses apkārtnē), natuhi pie Gelendžikas, hegaji un hetuki (Хьэтыкъуай) pie Anapas, ubihi pie Sočiem. Savukārt stepi un kalnus apdzīvoja abadzehi (абэдзэх), bžedugi (бжъэдыгъу), kemirgoji (кӏэмгуй) un mamhegi, egerukaji. 13. gadsimtā adigu valdnieks Inals apvienoja 12 čerkesu ciltis vienā Čerkesijas valstī, kas pastāvēja līdz 19. gadsimta vidum.
Silkaļpi
Silkaļpi (agrāk — Miķeļi, Poļi) ir apdzīvota vieta Madonas novada Praulienas pagastā, 3 km attālumā no pagasta centra Praulienas un 7 km attālumā no novada centra Madonas.
Krasnodaras novads
Vēsture
Pēc uzvaras Krievu—turku karā (1768—1774) un Kučuk-Kainardžas līguma nosacījumiem Krievijas impērija ieguva Kubaņas upes labo krastu, uz kurieni pārcēla Ukrainas kazakus. 1792. gadā tur izveidoja Melnās jūras kazaku pulka teritoriju (Черноморское казачье войско). Kaukāza kara laikā Krievijas impērija iekaroja Čerkesiju un lielāko daļu tās pirmiedzīvotāju (aptuveni 2-2,8 miljonus) izklīdināja stepē vai deportēja uz dažādām Osmaņu impērijas daļām. 1860. gadā izveidoja Kubaņas apgabalu ar Jekaterinodaru kā galvaspilsētu. 1896. gadā no Kubaņas apgabala atdalīja Melnās jūras guberņu, kuras centrs bija Novorosijska.
Silkaļpi
Silkaļpi ir māju grupa, kas novirzīta uz dienvidiem no autoceļa Madona-Varakļāni (P84), aiz Vecpoļu māju grupas.
Krasnodaras novads
Vēsture
Pēc Krievijas pilsoņu kara beigām 1920. gadā nodibināja Kubaņas-Melnās jūras apgabalu (Кубано-Черноморская область), 1924. gadā īslaicīgajā Dienvidaustrumu apgabalā (Юго-Восточная область) un līdz 1934. gadam Ziemeļkaukāza novadā (Северо-Кавказский край). Pēc 1926. gada PSRS tautas skaitīšanas datiem Kubanas apgabalā dzīvoja 62,2% ukraiņu un 33,8% krievu.
Silkaļpi
2000. gadā Silkaļpos bija 65 iedzīvotāji.
Krasnodaras novads
Vēsture
1934. gadā izveidoja Azovas-Melnās jūras novadu (Азово-Черноморский край), kuru 1937. gadā sadalīja Krasnodaras un Rostovas apgabalos. Krasnodaras apgabalā ietilpa Adigejas autonomais apgabals.
Tūrisms
Svarīga Krasnodaras novada ekonomikas nozare ir tūrisms, kas aktīvi attīstās Melnās un Azovas jūras piekrastē, kā arī kalnu un stepju rajonos.
Novadā atrodas federālie kūrorti Soči, Gelendžika un Anapa, kā arī reģionālie kūrorti Jeiska, Gorjačijkļuča un Tuapse.
Kazino Royale
"Kazino Royale" (en) ir 2006. gada spiegu filma. Šī ir divdesmit pirmā filma Džeimsa Bonda filmu sērijā. Tās režisors ir Martins Kempbels un pirmo reizi Džeimsu Bondu atveido aktieris Denjels Kreigs. Filma balstīta uz tāda paša nosaukuma Iana Fleminga 1953. gada romānu. Scenāriju filmas vajadzībām pielāgojuši Nīls Parviss, Roberts Veids un Pols Hadžiss.
Innamoramento
Innamoramento ir franču dziedātājas Milēnas Fārmeres piektais studijas albums, kas tika izdots. Piecas dziesmas no šī albuma bija iznākušas kā singli. Šis albums kļuva par vienu no vislabākajiem albumiem dziedātājas karjerā: Francijā vien pārdeva vairāk nekā 150 000 eksemplārus.
Koncerti
Laika posmā no 1999. gada septembra līdz 2000. gada martam tika sniegti 42 albuma Innamoramento veicināšanas koncerti Francijā, Beļģijā, Šveicē un Krievijā ar nosaukumu Mylenium tour.
Nacionālās basketbola asociācijas drafts
Nacionālās basketbola asociācijas drafts ir ikgadējs Ziemeļamerikas (pārsvarā ASV) basketbola notikums, kurā Nacionālās basketbola asociācijas (NBA) 30 vienības izvēlas jaunos spēlētājus. Parasti tie ir universitāšu studenti, bet pēdējo gadu laikā arvien biežāk tiek draftēti arī vidusskolēni. Tāpat draftā piedalās labākie spēlētāji no citām valstīm un kontinentiem. Kopš 2006. gada gan stājies spēkā likums, kas paredz, ka NBA var debitēt tikai 19 gadus sasniegušie, kā arī — jāaizrit vismaz gadam kopš vidusskolas beigšanas, lai pieteiktos draftam.
Iepriekšējie drafti
Vieni no ražīgākajiem NBA draftiem notikuši 1984., 1996. un 2003. gadā. Katrs no tiem bieži tiek pieminēts kā labākais drafts NBA vēsturē. 2000. gada jauno spēlētāju izvēles ceremonija tika nodēvēta par vissliktāko, amerikāņu sporta žurnāls "Sports Illustrated" tā gada spēlētājus nosauca par "drausmīgu basketbolistu grupu".
Latvijas basketbolisti NBA draftā
NBA draftā tikuši izraudzīti četri Latvijas spēlētāji: Andris Biedriņš (2004. gadā ar kopējo 11. numuru), Dāvis Bertāns (2011. gada NBA draftā ar kopējo 42. numuru), Jānis Timma (2013. gadā ar kopējo 60. numuru) un Kristaps Porziņģis (2015. gadā ar kopējo 4. numuru). K. Porziņģis ir visaugstāk izvēlētais starp visiem Baltijas valstu basketbolistiem (līdz tam augstākā izvēle bija 2011. gadā ar 5. numuru izraudzītais lietuvietis Jons Valančūns).
Elektromagnētiskā lauka enerģija
Elektromagnētiskā lauka enerģija ir enerģija, kura piemīt elektromagnētiskajam laukam. Par to, ka elektromagnētiskajam laukam ir enerģija, liecina enerģijas bilances vienādojums.
Enerģijas bilances vienādojums
Enerģijas bilances vienādojums ir
Ja pārraksta enerģijas bilances vienādojumu, neizmantojot augstāk minētos apzīmējumus \omega \, \vec{S} \ un p \, tad vienādojums izskatās šāds:
Lai iegūtu enerģijas bilances vienādojumus, jāapskata elektromagnētisko lauku (\vec{E} \, \vec{B} \) un tā avoti - lādiņnesēji, kuru izraisītās strāvas blīvums.
Enerģijas bilances vienādojuma pierādījums
Uz lādiņnesējiem tilpuma elementā darbojas Kulona spēks, tāpēc ka , un Lorenca spēks, kurš atkarīgs no lādiņnesēju orientētās kustības ātruma \vec{v} \ un magnētiskās indukcijas \vec{B} \. Kulona spēka iedarbības rezultātā elektriskais lauks \vec{E} \ laika vienībā veic darbu. Darbs laika vienībā ir jauda, ko elektriskais lauks patērē lādiņu pārvietošanai. Ja lādiņu kustība notiek pa tilpumu V \, tad elektriskā lauka patērētā jauda
Saskaņā ar formulu Lorenca spēka vektors  vienmēr darbojas perpendikulāri lādiņa  ātruma \vec{v} \ virzienam un tādēļ darbu neveic:. No tā var secināt, ka integrālis ir pilnā jauda, ko lādiņiem, tos pārvietojot, atdod elektromagnētiskais lauks.
No trešā Maksvela vienādojuma izsaka strāvas blīvumu \vec{j} \:. Tātad jaudas blīvums. Izteiksmi var simetrizēt, izmantojot pirmo Maksvela vienādojumu,. Saskaņā ar to un jaudas blīvums. Iegūtās vienādības labās puses pirmo saskaitāmo pārveido, izmantojot to, ka, bet otro uzraksta formā. Līdz ar to iegūstam enerģijas vienādojuma skalāro reizinājumu
Atliek tik nointegrēt pēc tilpuma elementa un iegūstam pilno enerģijas bilances vienādojumu.
Enerģijas bilances vienādojuma vienkāršais pieraksts
Enerģijas bilnaces vienādojumu, kurš dots šī raksta sākumā, ērti var uzrakstīt šādi:
Pointinga vektors
Vektoru \vec{S} \ sauc par elektromagnētiskā lauka enerģijas plūsmas blīvuma vektoru jeb Pointinga vektoru. Vektora \vec{S} \ modulis ir elektromagnētiskā lauka enerģijas plūsmas blīvums. Tā dimensija ir.
Džoula siltums
Džoula siltums ir enerģijas zudumi, kurus izraisa elektromagnētiskā lauka darbs (laika vienībā), plūstot strāvai pa vadu. P \ ir Džoula siltums, bet jaudas blīvumu p \ dēvē dažreiz par īpatnējo Džoula siltumu.
Enerģijas bilances vienādojuma interpretācija
Elektromagnētiskajam laukam tilpumā V \ piemīt enerģija W \, kura mainās laikā divu iemeslu dēļ:
Piemēram, enerģija plūst, izplatoties elektromagnētiskajam vilnim. Maiņstrāvas ķēdēs, kuras satur spoles un kondensatorus, pastāv vektora \vec{S} \ plūsma, kura liek magnētiskajā un elektriskajā laukā uzkrātajai enerģijai divreiz periodā mainīties no nulles līdz maksimālajai vērtībai. Šāda plūsma rodas arī līdzstrāvas ķēdēs: ieslēgšanas brīdī tā piegādā enerģiju spoļu un kondensatoru laukam, bet, ķēdi atslēdzot, nodrošina šīs enerģijas izkliedēšanos (disipāciju). Un beidzot, vektora \vec{S} \ plūsma ir tā, kura pārnes enerģiju gan pa elektropārvades, gan pa sakaru un citām līnijām.
Pointinga vienādojums
Pointinga vienādojums ir šāds:. Šo diferenciālvienādojumu iegūst, kad, salīdzinot zemintegrāļa izteiksmes, enerģijas bilances vienādojuma kreisās un labās puses integrācijas apgabals V \ ir patvaļīgs, ar elektromagnētisko lauku "pildīts" tilpums.
Pointinga vienādojuma interpretācija
Telpas elementi, kuros laikā mainās elektromagnētiskā lauka enerģijas blīvums , ir enerģijas plūsmas vektora \vec{S} \ līniju izteču un noteču vietas vai arī tajos elektromagnētiskais lauks, pārvietojot lādiņus, laika vienībā veic darbu (šis lielums, kā jau teikts, ir zudumu jaudas blīvums).
Monarhisms
Monarhisms ir politisks virziens, kustība, kas aizstāv monarhiju kā valsts pārvaldes formu, un darbojas, lai nodibinātu, restaurētu to vai arī nosargātu tās pastāvēšanu attiecīgajā valstī. Lielākoties monarhisms ir raksturīgs valstīm, kurās pastāv monarhija vai arī tā ir pastāvējusi nesenā vēsturē.
Trešais karagājiens uz Jersiku (1215)
Trešais karagājiens uz Jersiku notika 1215. gadā pēc Lielā gavēņa. Kokneses bruņnieki vēlreiz devās karagājienā pret Jersikas valdnieku Visvaldi, bet šoreiz viņš aicināja palīgā savus sabiedrotos lietuviešus, kas sapulcējās Daugavas kreisajā krastā un it kā piedāvāja sākt miera sarunas. Lietuvieši pārcēlās pāri Daugavai, bet sarunu vietā uzbruka bēgošajiem krustnešiem un viņu letu karavīriem. Kaujā tika nogalināti Kokneses bruņnieki Meinards, Johanness un Jordans, vienīgi nedaudzi izglābās ar kuģiem un sasniedza Koknesi.
Kombuļu pagasts
Kombuļu pagasts ir viena no Krāslavas novada administratīvajām teritorijām. Robežojas ar sava novada Izvaltas, Ūdrīšu, Krāslavas, Skaistas, Aulejas un Grāveru pagastiem.
Hidrogrāfija
Upes: Dubna, Staņupeite.
Ezeri: Ašars, Ārdavs, Drīdzis, Dubiņs, Gribuļu ezers, Guļbiņa ezers, Ildzs, Joda ezers, Kombuļa ezers, Korkliņs, Lejs, Nameņš, Ots, Saules ezers, Sauleskalna ezers, Seklis, Solnas ezers, Zubru ezers.
Vēsture
1920. gada zemes reformas gaitā Kambuļu muižu sadalīja 168 vienībās 2269 ha kopplatībā. 1945. gadā Daugavpils apriņķa Krāslavas pagastā izveidoja Kombuļu ciema padomi. Krāslavas rajona Kombuļu ciemam 1959. gadā pievienoja likvidēto Ludzīšu ciemu. 1990. gadā ciemu reorganizēja par pagastu. 2009. gadā Kombuļu pagastu kā administratīvo teritoriju iekļāva Krāslavas novadā.
Latvijas Spices nr. 1 dziesmas 2005. gadā
Šis ir Latvijas Spices nr. 1 dziesmu saraksts 2005. gadā.
Brāļu kapi pie Jēkabpils valsts ģimnāzijas
Brāļu kapos atrodas Pirmā pasaules karā kritušo krievu karavīru kapa piemineklis, kas ir arī viens no Jēkabpils kultūrvēsturiskiem objektiem. Tas ir uzstādīts virs kapa 1915. gada kritušajiem 3. Kaukāza strēlnieku pulka krievu karavīru piemiņai.
Brāļu kapos ir apbedīti 139 karavīri un divi virsnieki, kuri krita 1915. gada septembrī- oktobrī pie Jēkabpils, uzbrukuma laikā, ar mērķi pārraut fronti virzienā uz Panevēžu. Šajās asiņainās kaujās bija daudz kritušo abās pusēs.
Avant que l'ombre...
Avant que l'ombre... ir sestais Milēnas Fārmeres studijas albums, kurš iznāca. Šī albuma pamatā ir akustikas balādes. Piecas dziesmas no diska iznāca kā singli, kas iekļuva Francijas Top 10, tai skaitā Fuck Them All un L’amour n’est rien.... Viena gada laikā tika pārdots vairāk nekā 750 000 albuma kopiju.
Starpoint Gemini
Starpoint Gemini ir Little Green Men Games izstrādāta un Gamers Gate izplatīta PC reālā laika stratēģijas datorspēle. Spēles galvenais uzdevums ir kontrolēt savu kosmosa kuģu komandu, uzlabot to, cīnīties pret ienaidniekiem, un apmainīties ar citu precēm. 2011. gada decembrī spēle tika izdota ciparu lejuplādes formā, bet 2012. gada martā tika izdota PC-DVD formātā.
Zobens
Zobens ir tuvcīņas aukstais ierocis, kurš veidots no garenas metāla plāksnes ar asām malām un paredzēts ciršanai un parasti arī duršanai. Tā asmens ir garāks kā nazim vai duncim. Tas sastāv no divām daļām — asmens un spala. Gadsimtu laikā dažādu tautu zobenu veidi un to izgatavošanas tehnikas ir mainījušās.
Vārda izcelsme ir saistāma ar jēdzienu zobs un tā darbību (kost), tātad - nodarīt kaitējumu pretiniekam.
2. novembris
Vārda dienas
Dzīle, Viva, Vivita
Sabiedriskais transports
Sabiedriskais transports (bieži dēvē par pilsētas transportu) ir pakalpojumu kopums, kas nodrošina pasažieru pārvadāšanu pilsētās vai starp tām par noteiktu samaksu. Pilsētām parasti ir savas integrētas transporta sistēmas, nereti pilsētas sabiedriskais transports tiek nodrošināts arī piepilsētas apkaimē.
Parasti pilsētās kā sabiedriskais transports tiek izmantoti tramvaji, trolejbusi, autobusi, metro, piepilsētas vilcieni. Bet sabiedrisko transportu ārpus pilsētām nodrošina autobusi un vilcieni. Dažreiz arī pilsētās kā sabiedriskais transports tiek izmantoti prāmji, parasti to sauc par ūdens transportu.
Krasnojarskas novads
Krasnojarskas novads (ru) ir viens no Krievijas Federācijas novadiem Sibīrijas federālajā apgabalā. Tas robežojas ar Tjumeņas apgabala Jamalas Ņencu autonomo apvidu un Hantu-mansu autonomo apvidu, Tomskas un Kemerovas apgabaliem rietumos, Hakasiju dienvidrietumos, Tivas Republiku dienvidos, Irkutskas apgabalu dienvidaustrumos, Sahas Republiku austrumos un Ziemeļu Ledus okeānu ziemeļos.
Vēsture
Krasnojarskas novada pirmiedzīvotāji ir paleosibīrijas valodās runājošas tautas, kuru pēcteči keti vēl arvien mīt Turuhanskas apkārtnē Jeņisejas lejtecē. Savukārt dienvidu daļu vairākkārt pakļāvušas dažādas stepju klejotāju tautas. Pie Ačinskas atrastas Andronovas kultūras paliekas, kas bija bronzas laikmeta (2. gadu tūkstoša vidus p.m.ē.) arheoloģiskā kultūra. Līdz 2. gadsimtam m.ē. to apdzīvoja huņņu ciltis, vēlāk ieceļoja tungusu-mandžūru un tjurku valodās runājoši iedzīvotāji. 13. gadsimtā novada dienvidu daļu pakļāva Mongoļu impērija. Pēc Sibīrijas hanistes sagraušanas 16. gadsimtā novadu sāka kolonizēt Krievijas cariste.
Latviešu kolonijas
Mūsdienu Krasnojarskas novada teritorijā 19. gadsimtā un 20. gadsimta sākumā tika izveidotas vairākas latviešu kolonijas, no kurām lielākās bija Lejas Bulāna, Suhonoja un Kamenska. Kolonijās apmetās kā bijušie katordznieki un izsūtītie, tā arī cilvēki, kas dzimteni bija pametuši brīvprātīgi cerībā Sibīrijā tikt pie lielākas turības.
Krasnojarskā darbojas Sibīrijas latviešu biedrība "Dzintars".
Bleu Noir
Bleu Noir ir franču dziedātājas Milēnas Fārmeres astotais studijas albums, kas tika izdots. Albumu legāli lejupielādēt varēja no mūzikas interneta veikalos, kā arī noklausīties oficiālajā Myspace profilā. Divu mēnešu laikā no albuma iznākšanas albums tika pārdots 365 000 kopijās.
Svētais Krēsls
Svētais Krēsls (la) ir Romas Katoļu baznīcas jurisdikcija, Romas pāvesta krēsls. Pāvests ar Romas kūrijas palīdzību vada Romas Katoļu baznīcu. Svētais Krēsls, pārstāvot Vatikānu, uztur arī diplomātiskas attiecības ar citām valstīm. Diplomātiski Svētais Krēsls rīkojas un runā visas Katoļu baznīcas vārdā. Nereti ar terminu ‘Svētais Krēsls’ saprot Vatikānu, lai gan tas nav gluži viens un tas pats. Uz to norāda kaut vai tas, ka Svētā Krēsla un Vatikāna ģerboņi nav vienādi (Vatikāna ģerbonī sudraba atslēga ir samainīta vietām ar zelta atslēgu).
24. maijs
24. maijs ir gada 144. diena pēc Gregora kalendāra (145. garajā gadā). Līdz gada beigām ir atlikusi 221 diena.
Joveri Museveni
Joveri Kaguta Museveni (Yoweri Kaguta Museveni, dzimis ) ir Ugandas prezidents kopš. 1967. gadā viņš bija students Tanzānijā, kur apguva marksisma idejas. Pēc tam devās uz Mozambiku, bet 1970. gadā Ugandas kara laikā uz Ugandu, tomēr 1971. gadā viņš pēc Idi Amina veiktā apvērsuma atgriezās Tanzānijā. No 1979. līdz 1980. gadam Museveni bija aizsardzības ministrs, kad Ugandas prezidents bija Miltons Obote. No 1980. līdz 1985. gadam viņš bija dumpinieku nacionālās atbrīvošanas armijas līderis.
The Elder Scrolls II: Daggerfall
The Elder Scrolls II: Daggerfall ir pirmās personas lomu spēle uz datora (CRPG) priekš MS-DOS, kuru 1996. gadā izstrādāja un izdeva Bethesda Softworks. Tā ir turpinājums pupulārajam CRPG The Elder Scrolls: Arena.
Spēlēšana
Daggerfall galvenā iespēja, tāpat kā visās The Elder Scrolls spēlēs ir spēlētājam dotā rīcības brīvība. Spēlētāji var būt kas vien vēlās - no cēla bruņinieka līdz ļaunam slepkavam. Spēlētājiem ir iespēja pildīt galveno uzdevumu un jebkurā laikā to uz laiku pārtraukt, pievērties citiem mazākiem uzdevumiem, vai vispār nepildīt.
Daggerfall iekļauj burvestību veidošamu, Magu ģildē, spēlētāji var sajaukt dažādus efektus, kā uguns bojājumi un levitācija. Spēle automātiski reģenerēs manas patēriņu par buršanu balstoties uz burvestības spēka. Daggerfall bija daži burvestību efekti ar transformāciju, kas pareizi vai nemaz nestrādāja.
Citas iespējas iekļauj aprīkojuma uzlabošanas sistēmu (līdzīgi savu burvestību taisīšanai), māju un kuģu pirkšanu, plašu drēbju un aprīkojuma izvēli, dinamiskas politiskās attiecības starp karaļvalstīm, iespēja kļūt par vampīru, vilkati vai vilkkuli un kaujas sistēma, ar kuru pele nosaka sišanas virzienu.
Politiskā sistēma sastāv no daudz dažādām ģildēm, ordeņiem, un reliģijām, katrs ar unikāliem uzdevumiem. Pievienojoties un palīdzot šīm iestādēm spēlētājam dod iespēju iegūt augstāku pakāpi un reputāciju. No katra reputācijas ir atkarīgs kā NPC reaģēs (piemēram dižciltīgie būs pieklājīgāki pret spēlētāju ja viņš būs augstas pakāpes Bruņinieks vai Sargs).
Spēles Pasaule
Daggerfall, tāpat kā citas Elder Scrolls sērijas spēles, notiek Tamrielas kontinentā. Daggerfall spēlētājs var ceļot starp Tamrielas provincēm Hammerfell un High Rock. Spēlētājam ceļojot starp šīm zemēm var sastapties ar lielu skaitu spēcīgu pretinieku, spēcīgākais ir Daedra.
Daggerfall ir lielākā Elder Scrolls spēle, iekļaujot 161,600 kvadrātkilometru lielus plašumus (63,125 kvadrātjūdzes) ar vairāk nekā 15,000 ciematu, pilsētu un pagrabu ko spēlētājam izpētīt. Pēc Toda Hovarda teiktā Morrowind ir 0.01% no visa Daggerfall izmēra, bet jāņem vērā ka lielākā daļa no Daggerfall teritorijas ir nejauši ģenerēta. Vvardenfell, The Elder Scrolls 3: Morrowind pētāmā teritorija ir 6 kvadrātjūdzes liela. The Elder Scrolls IV: Oblivion ir apmēram 16 kvadrātjūdzes ko pētīt. Daggerfall ir 750,000+ datora vadīti personāži (NPC) ar ko spēlētājs var sarunāties, salīdzinot ar 1000 NPC Morrowind un Oblivion. Tomēr tālākajās spēles ģeogrāfija un personāži kļūst unikālāki un detalizētāki.